laion/Wikipedia-Exotic huggingface dataset:
Lääne-Xia

See artikkel räägib keskaegsest riigist. Sõjaväelase kohta vaata artiklit Xi Qia. Teiste tähenduste kohta vaata artiklit Xixia (täpsustus). Lääne-Xia (ehk Xi Xia (hiina keeles 西夏, Xī Xià); ametlikult Suur-Xia (hiina keeles 大夏, Dà Xià); ka Tanguudide riik) oli tanguudide keisririik ja dünastia aastatel 1038–1227. See asus tänapäevases Loode-Hiinas Ningxia, Gansu, Ida-Qinghai, Põhja-Shaanxi, Kirde-Xinjiangi ja Sise-Mongoolia edelaosa aladel ning Välis-Mongoolias. Riigi pindala oli ligi 800 000 ruutkilomeetrit ning pealinn Xingqing (tänapäeva Yinchuan), mis 1227. aastal mongolite poolt hävitati. Kuna mongolite sissetungiga kadusid peaaegu kõik Lääne-Xia kirjalikud andmed ja ehitised, oli riigi ajalugu 20. sajandini ajaloolaste jaoks mõistatuslik. Lääne-Xia asukoht Hexi koridoris oli soodne, kuna läbi riigi läks Kesk-Aasiasse Siiditee. Kirjandus, kunst, muusika ja arhitektuur olid kõrgelt arenenud. Tänu efektiivsele sõjaväele olid tanguudid Liao, Songi ja Jini dünastiate kõrval Hiinas arvestatav jõud. Ida-Xia Hongfo Pagoda Khara-Khoto Tanguudi raamatute loend Sada kaheksa stuupat Tanguudid Tangutoloogia Turchin, Peter; Adams, Jonathan M.; Hall, Thomas D. (detsember 2006). "East-West Orientation of Historical Empires". Journal of World-Systems Research. 12 (2): 222. ISSN 1076-156X. Vaadatud 16. september 2016. Kuhn, Dieter (15. oktoober 2011). The Age of Confucian Rule: The Song Transformation of China. Lk 50. ISBN 9780674062023. Bowman, Rocco (2014). "Bounded Empires: Ecological and Geographic Implications in Sino- Tangut Relations, 960-1127" (PDF). The Undergraduate Historical Journal at UC Merced. 2: 11. DOI:10.5070/H321025689. McGrath, Michael C. Frustrated Empires: The Song-Tangut Xia War of 1038-44. In Wyatt. Lk 153. Stein (1972), pp. 70–71. Wang, Tianshun [王天顺] (1993). Xixia Zhan Shi [The Battle History of Western Xia] 《西夏战史》. Yinchuan [银川], Ningxia ren min chu ban she [Ningxia People's Press] 宁夏人民出版社. Bian, Ren [边人] (2005). Xixia: xiaoshi zai lishi jiyi zhong de guodu [Western Xia: the kingdom lost in historical memories] 《西夏: 消逝在历史记忆中的国度》. Beijing [北京], Waiwen Chubanshe [Foreign Languages Press] 外文出版社. Li, Fanwen [李范文] (2005). Xixia tong shi [Comprehensive History of Western Xia] 西夏通史. Beijing [北京] and Yinchuan [银川], Ren min chu ban she [People's Press] 人民出版社; Ningxia ren min chu ban she [Ningxia People's Press] 宁夏人民出版社. Zhao, Yanlong [赵彦龙] (2005). "Qian tan xi xia gong wen wen feng yu gong wen zai ti [A brief discussion on the writing style in official documents and documental carrier] 浅谈西夏公文文风与公文载体." Xibei min zu yan jiu [Northwest Nationalities Research] 西北民族研究 45(2): 78-84. Qin, Wenzhong [秦文忠], Zhou Haitao [周海涛] and Qin Ling [秦岭] (1998). "Xixia jun shi ti yu yu ke xue ji shu [The military sports, science and technology of West Xia] 西夏军事体育与科学技术." Ningxia Daxue Xuebao [Journal of Ningxia University] 《宁夏大学学报》 79 (2): 48-50.
Johann Hürlimann

Johann Hürlimann (2. mai 1793 Riedikon – 18. märts 1850 Pariis) oli Šveitsi kujutav kunstnik ja graveerija.  Johann Hürlimann – pildid, videod ja helifailid Wikimedia Commonsis
Kauda

Kauda on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Vara valda. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Tanguudid

Tanguudid oli Tiibeti-Birma hõimuliit Lääne-Xia aladel. Nad elasid enne 10. sajandit Tuyuhuni võimu all, aastaks 1038 liikusid nad Loode-Hiinasse, kus asutasid 1227. aastani eskisteerinud Lääne-Xia ehk Tanguudi riigi. Tanguudid rääkisid tanguudi keelt. Tanguudi kiri Tanguudi keel Tanguudi raamatute loend Dingnan Jiedushi Lääne-Xia van Driem, George (2001). Handbuch Der Orientalistik. BRILL. ISBN 90-04-12062-9. http://www.omniglot.com/writing/tangut.htm http://kepping.net Last works and documents of Ksenia Kepping http://www.chinaknowledge.de/History/Song/xixia.html The Tangut Royal Tombs – Steinhardt, Nancy Shatzman. 1993. The Tangut Royal Tombs near Yinchuan. In Muqarnas X: An Annual on Islamic Art and Architecture. Margaret B. Sevcenko, ed. Leiden: E.J. Brill.
Jini dünastia (1115–1234)

See artikkel räägib keskaegsest hiina dünastiast. Muude kasutuste kohta vaata artiklit Jin. "Anchu" suunab siia. Romaan kohta vaata artiklit Anchu (romaan). "Tšurtšeni dünastia" suunab siia. 17. sajandi khaaniriigi kohta vaata artiklit Hilis-Jin (1616–1636). Jini dünastia (hiina keeles 金朝, Jīn cháo, tšurtšeni keeles Anchun Gurun; ka Tšurtšeni dünastia; ametlikult Suur-Jin) oli viimastest hiina ajaloolistest dünastiatest enne Hiina vallutamist mongolite poolt. See kestis aastatel 1115–1234. Jini dünastiat kutsutakse vahel Tšurtšeni dünastiaks, kuna selle rajaja Taizu oli wanyani-tšurtšeni päritolu. Jini dünastia sai alguse keiser Taizu ülestõusust Liao dünastia vastu. Olukord Hiina põhjaosas oli ebastabiilne, kuni Jin Liao Xiyusse tõrjus, kus nad moodustasid Lääne-Liao riigi. Pärast Liao väljatõrjumist algas Jini sajandipikkune kampaania Lõuna-Hiinas domineerinud hanide Songi dünastia vastu. Jini tšurtšenid võtsid võimul oles üle hiina kombed ning kindlustasid mongolite kartuses Suurt Hiina müüri. Jini riigis oli kultuurielu aktiivne ning taas pöörduti konfutsianismi. Endised vasallid mongolid tungisid Jini Tšingis-khaani juhtimisel aastal 1211 ning purustasid kohaliku sõjaväe. Järgnes kaks kümnendit sõdu, mässe, reetmisi ja riigipöördeid, kuni 1234. aastal Jini riik lõpuks alla andis. Ida-Xia Korealaste-tšurtšenite piirikonfliktid Turchin, Peter; Adams, Jonathan M.; Hall, Thomas D (detsember 2006). "East-West Orientation of Historical Empires" (PDF). Journal of World-Systems Research. 12 (2): 219–229. DOI:10.5195/JWSR.2006.369. ISSN 1076-156X. Originaali (PDF) arhiivikoopia seisuga 22. veebruar 2007. Vaadatud 12. august 2010. Rein Taagepera (september 1997). "Expansion and Contraction Patterns of Large Polities: Context for Russia". International Studies Quarterly. 41 (3): 497. DOI:10.1111/0020-8833.00053. JSTOR 2600793. "Jin". Random House Webster's Unabridged Dictionary.
Keressaare

Keressaare on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Vara valda. Haldus- ja asustusjaotus, vaadatud 1.03.2023. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Sandworm

Sandworm (eesti keeles ’liiva|uss‘), tuntud ka kui üksus 74455 (samuti Telebots, Voodoo Bear ja Iron Viking), on väidetavalt Venemaa sõjaväeluure peavalitsusele alluv kübersõjaüksus. 2020. aasta 19. oktoobril väljastas Ameerika Ühendriikide õiguskaitseorgani vandemeeste kogu üksuse 74455 kuue väidetava ohvitseri suhtes süüdistuse küberkuritegudes. "Russian cyber-attack spree shows what unrestrained internet warfare looks like". The Guardian (inglise). 19. oktoober 2020. Vaadatud 28.10.2020. "US Indicts Sandworm, Russia's Most Destructive Cyberwar Unit". Wired (inglise). ISSN 1059-1028. Vaadatud 28.10.2020.
Gediminas Vagnorius

Gediminas Vagnorius (sündinud 10. juunil 1957 Vilkaičiais) on Leedu poliitik. Ta sündis aastal 1957 Vilkaičiais (asub praeguse haldusjaotuse järele Žlibinai vallas Plungė rajoonis). Ta lõpetas aastal 1975 Telšiai 4. Keskkooli ja aastal 1980 Vilniuse Ehitusinseneride Instituudi ehitusökonoomika teaduskonna. Aastal 1987 Leedu NSV TA Majandusinstituudis kaitses ta majanduskandidaadi väitekirja. 1990. aasta valiti ülemnõukogusse. Ta allkirjastas Leedu iseseisva riigi taastamise. Ta oli 13. jaanuarist 1991 kuni 21. juulini 1992 Leedu peaminister. Teist korda oli ta Leedu peaminister 15. veebruarist 1996 kuni 4. maini 1999. Ta on abielus, peres on tütar ja poeg. Usutunnistuselt on ta katoliiklane.
Pied-à-terre

Pied-à-terre (prantsuse keeles 'jalg maas', mitmuses pieds-à-terre) on eluase, mis asub tavaliselt mõnes suurlinnas. See on omaniku teiseks peatuskohaks, asudes tema peamisest elukohast kaugemal. Ta ei kasuta kinnisvara puhkuseks, vaid viibib seal harva, osa aastast või osa nädalast. Omanikuks on tavaliselt jõukas inimene, kes võib olla soetanud eluaseme investeeringuks. Selline elukorraldus on 2010. aastatel poleemikat tekitanud kallites linnades Pariisis ja New Yorgis. Billionaires' Row Zombi-urbanism
Koosa

Koosa on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Vara valda. Koosa jõgi Koosa järv Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Tomáš Jurčo

Tomáš Jurčo (sündinud 28. detsembril 1992 Košices) on Slovakkia jäähokimängija, kes mängib KHL-i klubis Nur-Sultani Barõs ründajana paremäärel. Ta alustas jäähoki mängimist kodulinna klubis HC Košice. Aastatel 2009–2012 mängis ta Kanada noorteliiga Quebec Major Junior Hockey League'i klubis Saint John Sea Dogs. 2011. aastal valis Detroit Red Wings ta NHL-i draft '​is 35. valikuna. Hooajal 2012–13 asus ta mängima American Hockey League'is (AHL) Red Wingsi noorteklubis Grand Rapids Griffins. NHL-is debüteeris ta Red Wingsi meeskonnas 15. detsembril 2013 mängus Tampa Bay Lightningi vastu. Kaks päeva hiljem lõi ta mängus Anaheim Ducksi vastu oma esimese värava NHL-is. Debüüthooajal lõi ta liigas kokku kaheksa väravat. Tema resultatiivseim hooaeg oli NHL-is Red Wingsiga 2014–15, mil ta lõi kolm väravat ja andis 15 väravasöötu. Hiljem on Jurčo NHL-is mänginud veel Chicago Blackhawksi, Edmonton Oilersi ja Vegas Golden Knightsi ridades, kuid neist igas klubis sai ta ühe hooaja jooksul väljakule vaid kuni 30 mängus, ning mängis NHL-i kõrvalt mitmes AHL-i klubis. AHL-is võitis ta Calder Cupi 2013. aastal Griffinsiga ja 2019. aastal Charlotte Checkersiga. 2021. aasta novembris sõlmis ta üheaastase lepingu Barõsiga. Slovakkia jäähokikoondise koosseisus on Jurčo osalenud 2014. aasta taliolümpiamängudel ja kolmedel maailmameistrivõistlustel (2015, 2016 ja 2018). "КХЛ. ФОРВАРД СБОРНОЙ СЛОВАКИИ ТОМАШ ЮРЧО ПЕРЕШЁЛ В БАРЫС". hcbarys.kz. 3.11.2021. Vaadatud 21.11.2021 Tomáš Jurčo NHL.com lehel Tomáš Jurčo hockeydb.com lehel
Nick Shore

Nicholas Shore (sündinud 26. septembril 1992 Denveris) on USA jäähokimängija, kes mängib keskründajana Šveitsi kõrgliigaklubis Ambrì-Piotta. Aastatel 2010–2013 mängis ta Denveri Ülikooli jäähokimeeskonnas. 2011. aastal valis Los Angeles Kings ta NHL-i draft '​is 82. valikuna. Hooajal 2013–14 asus ta mängima American Hockey League'is (AHL) Kingsi noorteklubis Manchester Monarchs. 2015. aastal võitis ta Monarchsiga Calder Cup'i ja osales samal aastal AHL-i tähtede mängul. NHL-is debüteeris ta Kingsi meeskonnas hooajal 2014–15. Tema resultatiivseim hooaeg NHL-is oli 2016–17, mil ta lõi kuus väravat ja andis 11 väravasöötu. NHL-is on ta mänginud veel ka Ottawa Senatorsi (hooajal 2017–18), Calgary Flamesi (hooajal 2017–18), Toronto Maple Leafsi (hooajal 2019–20) ja Winnipeg Jetsi (hooajal 2019–20) ridades. Hooajal 2018–19 mängis ta KHL-i klubis Magnitogorski Metallurg. Hooaja 2020–21 esimeses pooles mängis ta Slovakkia kõrgliigaklubis Trenčíni Dukla ja hooaja teises pooles Šveitsi kõrgliigaklubis EV Zug, kellega tuli 2021. aastal Šveitsi meistriks. 2021. aasta juunis sõlmis ta üheaastase lepingu KHL-i klubiga Novosibirsk Sibir. 2022. aasta juulis naasis Shore Šveitsi kõrgliigasse ja sõlmis üheaastase lepingu Ambrì-Piottaga. 2010. aastal tuli Shore USA kuni 18-aastaste koondisega omavanuste maailmameistriks. USA jäähokikoondise koosseisus osales ta 2022. aasta taliolümpiamängudel. Tema vanem vend Drew Shore on endine jäähokimängija. https://www.eliteprospects.com/player/20724/nick-shore (vaadatud 21.12.2021) "«СИБИРЬ» УКРЕПИЛАСЬ АМЕРИКАНСКИМ ФОРВАРДОМ". hcsibir.ru. Vaadatud 21.12.2021 "Shore and McMillan complete foreign signings" (Italian). HC Ambrì-Piotta. 31. juuli 2022. Vaadatud 31. juulil 2022.{{cite web}}: CS1 hooldus: tundmatu keel (link) Nick Shore NHL.com lehel Nick Shore hockeydb.com lehel
Koosalaane

Koosalaane on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Vara valda. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Joe Morrow

Joseph Mathew Alexander Morrow (sündinud 9. detsembril 1992 Edmontonis) on Kanada jäähokimängija, kes mängib kaitsjana Šveitsi kõrgliigaklubis HC Davos. Aastatel 2008–2012 mängis ta Western Hockey League'i klubis Portland Winterhawks. 2011. aastal valis Pittsburgh Penguins ta NHL-i draft '​is 23. valikuna. Enne NHL-is debüteerimist mängis ta American Hockey League'i klubides Wilkes-Barre/Scranton Penguins, Texas Stars ja Providence Bruins. NHL-is debüteeris ta lõpuks hooajal 2014–15 Boston Bruinsi meeskonnas. NHL-is on ta mänginud veel ka Montreal Canadiensi ja Winnipeg Jetsi ridades. 2019. aasta detsembris sõlmis Morrow lepingu KHL-i klubiga Minski Dinamo. 22 põhihooaja mänguga suutis ta teha vaid kolm resultatiivset söötu. Hooajal 2020–21 mängis ta Soome kõrgliiga klubis Ässät. 2021. aasta septembris naasis ta KHL-i, sõlmides lepingu Nur-Sultani Barõsiga. 2022. aasta juulis sõlmis ta üheaastase lepingu HK Sotšiga. 2023. aasta veebruaris liitus ta HC Davosiga. "Еще один канадский защитник – в «Динамо-Минск»". hcdinamo.by. 16.12.2019. Vaadatud 21.12.2021 "ДЖО МОРРОУ ПРОДОЛЖИТ КАРЬЕРУ В БАРЫСЕ". hcbarys.kz. 3.9.2021. Vaadatud 21.12.2021 Joe Morrow KHL.ru lehel Joe Morrow NHL.com lehel Joe Morrow hockeydb.com lehel
Sang

Sang on mingi eseme (enamasti näiteks anuma või koti) küljes olev kaarjas käepide, millest tõstmisel ja kandmisel kinni hoitakse. Anuma sanga võidakse nimetada ka kõrvaks. Anumale kõrva voolimine Kahe sangaga kylix Sangadega kilekott Sangaga diplomaadikohvrid Naine kannab sangast hoides käekotti prillisang sangpomm
Johannes Hellner

Johannes Hellner (22. aprill 1866 Svedala vald – 19. veebruar 1947 Stockholm) oli Rootsi jurist ja poliitik. Ta oli 19. oktoobrist 1917 kuni 10. märtsini 1920 Rootsi välisminister. Ta sündis aastal 1866 Svedala vallas (toona Malmöhusi läänis, praegu Skåne läänis) algkooliõpetajate Sören Hanssoni ja Hanna Persdotteri pojana, lõpetas Lundi katedraalkooli 1885. aastal. Samal aastal astus ta Lundi ülikooli, kus sai aastal 1887 filosoofia bakalaureuseks ja aastal 1891 õigusteaduse bakalaureuseks. Aastal 1896 sai tast Lundi ülikooli õigusdoktor ja tsiviilõiguse dotsent. 19. oktoobrist 1917 kuni 10. märtsini 1920 oli ta Rootsi välisminister.
Kusma (Peipsiääre)

Kusma on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Vara valda. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Habaneera (Bizet)

Habaneera on levinud nimetus (muusika või tants Havannas, hisp k la habana) palale "L'amour est un oiseau rebelle", mis on aaria George Bizet' 1875. aasta ooperis Carmen.
Bunda Mulia Ülikool

Bunda Mulia Ülikool (Universitas Bunda Mulia) on ülikool, mis asub Indoneesias Jakartas. See on üks peamisi eraülikoole Indoneesias. Ülikool asutati 2003. aastal. Ülikoolil on oma kirjastus, mis annab välja ka ajakirja Semiotika: Jurnal Komunikasi (alates 2007).
Indoneesia Ülikool

Indoneesia Ülikool (Universitas Indonesia) on ülikool, mis asub Indoneesias Jakartas. See on üks peamisi ja vanemaid ülikoole Indoneesias. Ülikool asutati 1924. aastal (praeguse nime sai 1950. aastal).
Jõulukurk

Jõulukurk on mõnes Ameerika Ühendriikide piirkonnas levinud jõulutraditsioon. Väikese hapukurgi kujuline jõuluehe peidetakse ära jõulukuuse okste vahele ning selle leidja saab ühe lisakingituse või järgnevaks aastaks õnne. Kombe päritolu üle vaidlused kestavad, oletatud on nii Saksamaa algupära kui ka 19. sajandi lõpu jõuluehete müüjate turundusvõtet. jõulud tavad jõulukuusk "Why do some people hang ornaments that look like pickles on their Christmas trees?". Tampa Bay Magazine. 2011. Vaadatud 22.12.2021. Nancy Russell (14.12.2016). "German gherkin ornament puts historians in a pickle". Let's talk atiques. Originaali arhiivikoopia seisuga 27. november 2016. Vaadatud 22.12.2021.
Klaus Nomi

Klaus Sperber (24. jaanuar 1944 Immenstadt, Kolmas riik – 6. august 1983 New York, USA), esinejanimega Klaus Nomi, oli saksa laulja. Ta oli hääleliigilt kontratenor, kes oli tuntud suure hääleulatuse ja isikupärase esinemise poolest. 1960. aastatel töötas ta Deutsche Operis Lääne-Berliinis ning laulis aariaid kohalikus diskoteegis Kleist Casino. 1972. aastal emigreerus ta Ameerika Ühendriikidesse, kus mängis teisejärgulistes Broadway teatrites ja töötas kondiitrina. 1970. aastatel sulandus ta East Village'i kultuurimaastikku. Ta oli tuntud oma veidralt visionäärsete teatriesinemiste, tugeva meigi, ebatavaliste kostüümide ja stiliseeritud tunnussoengu poolest. Tema laulud olid ebatavalised, ulatudes süntesaatorirohketest klassikalise ooperi tõlgendustest kuni 1960. aastate poplauluhittide, nagu Chubby Checkeri "The Twist" ja Lou Christie'i "Lightnin' Strikesi" kaveriteni. Ta oli üks David Bowie taustalauljatest 1979. aasta USA meelelahutussaates "Saturday Night Live". Nomi suri 1983. aastal 39-aastaselt AIDS-i tüsistuste tagajärjel. Ta oli esimeste kunstiringkondade tegelaste seas, kes teadaolevalt selle haiguse tagajärjel on surnud. Joey Arias  Klaus Nomi – pildid, videod ja helifailid Wikimedia Commonsis
Kusma

Kusma on mitme Eesti küla nimi: Kusma, küla Võru maakonnas Võru vallas Kusma, küla Tartu maakonnas Peipsiääre vallas
Henry Ives Cobb

Henry Ives Cobb (19. august 1859 Brookline Massachusettsi osariik – 27. märts 1931) oli Ameerika Ühendriikide arhitekt, kes tegutses peamiselt Chicagos ja viljeles Richardsoni romaanika stiili. Henry Ives Cobb noorem  Henry Ives Cobb – pildid, videod ja helifailid Wikimedia Commonsis
Immenstadt

Immenstadt im Allgäu on linn Saksamaal Baieri liidumaal Oberallgäu kreisis. Linna lähistel kõrguvad Allgäu Alpid. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.  Immenstadt – pildid, videod ja helifailid Wikimedia Commonsis
Hiina vallutamine mongolite poolt

"Mongolite sissetung Hiinasse" suunab siia. Mongoolia sissetungi kohta Jaapani poolt okupeeritud Hiinasse kohta vaata artiklit Jaapani-Nõukogude piirikonfliktid. Hiina vallutamine mongolite poolt toimus 13. sajandil, kui Mongolite riigi sõjavägi viis Sise-Hiina vallutamiseks läbi rea suuri pealetunge. Ligi 60 aasta jooksul kukutasid mongolid Jini dünastia, Lääne-Xia, Dali Kuningriigi, Lõuna-Songi ja Ida-Xia. Sissetung algas 1205. ja 1207. aastal Tšingis-khaani juhitud väiksemate reididega Lääne-Xias. Aastaks 1279 oli mongolite juht Hubilai murdnud viimase Songi vastupanu ning rajanud kogu Hiinat valitseva Yuani dünastia. See oli esimene kord ajaloos, kui kogu Hiina allutati mittehiinlaste võimule. Karakitai vallutamine mongolite poolt Mongolite sissetungid Tiibetisse "Republicanchina.org Updates". www.imperialchina.org. Hugh D. Walker "Traditional Sino-Korean Diplomatic Relations : A Realistic Historical Appraisal", Monumenta Serica, Vol. 24 (1965), pp. 155–16, (p.159)
Friedrich I (Baden-Baden)

Friedrich I Badenist (1249 – 29. oktoober 1268), Zähringite suguvõsa liige, oli Badeni ja Verona markkrahv, samuti Austria hertsog 1250. aastast kuni oma surmani. Hohenstaufenist kuningas Konradini kaasvõitlejana raiuti ka temal Napoli kuninga Charles I käsul pea maha. Ta sündis Austrias Allandis Švaabimaa Badeni markkrahvi Hermann VI (u.1226–1250) ja tolle naise Gertrudi (1226–1288) ainsa pojana. Gertrud oli viimase Babenbergist Austria hertsogi Friedrich II vennatütar ja pärijanna. Kuna Austria hertsog Friedrich II tapeti 1246. aasta Leitha jõe lahingus, Babenbergide hertsogiliin hääbus. Badeni markkrahv Hermann VI tõstis abielu kaudu Gertrudiga Austria ja Steiermargi valduste pärimisnõude. Kuid pärast keiser Friedrich II surma 1250. aastal ei olnud tugevat keiserlikku autoriteeti tema tiitli maksmapanemiseks. Ehkki teda toetasid paavst Innocentius IV ja vastukuningas Hollandi Willem, ei saanud Hermann ülekaalu võimsa Přemysliidist Böömimaa kuninga Václav I ja tema sõjaka poja Otakar II tõstetud nõuete suhtes. Oma isa surma ajal oli noor Friedrich Meißeni õukonnas, kuhu tema ema Gertrud oli põgenenud. Ta võis olla markkrahv Hermanni järglane Badenis, kus tema onu Rudolf I tegutses regendina. Oma ema kaudu ka Austria ja Steiermargi hertsogkondadele pretendeerinud Friedrich asus elama Viini lähedale. Kui aga Otakar II abiellus 1252. aastal Gertrudi tädi Margaretega ja liikus Austriasse, pidi ta taas põgenema, esialgu Steiermarki ja hiljem Sponheimi õukonda Kärntenis. Umbes 1266. aastast kasvas Friedrich Baieri hertsogi Ludwig II Wittelsbachi residentsis, kus ta sõbrunes Švaabimaa hertsogi Konradiniga, Saksamaa kuninga Konrad IV noore poja ja keiserliku Hohenstaufenite dünastia pärijaga. Temalt ootas Friedrich toetust oma võimunõuete jõustamisel. 1267. aastal langetas ta saatusliku otsuse saata Konradini ekspeditsioonil Anjou Charlesi vastu, kelle paavst Clemens IV kroonis Sitsiilia kuningaks ja kes tappis 1266. aasta Benevento lahingus Konradini onu Manfredi. Konradin oli asunud 24. juulil 1268 Rooma, kuid Charles võitis 23. augustil otsustavalt Hohenstaufenite vägesid Tagliacozzo lahingus, pärast mida Konradin ja Friedrich põgenesid ja sattusid 8. septembril Torre Asturas Anziost lõuna pool vangi. Frangipani pooldajate poolt reedetuna ja kuningas Charlesile üleantuna jäid mõlemad Napoli Castel dell'Ovos alandavasse vangistusse. Kuningas ise mõistis nad surma; legendi järgi kuulsid nad otsusest malet mängides ja jätkasid ükskõikselt mängu. Konradinil ja Friedrichil raiuti 29. oktoobril Piazza del Mercatol avalikult pea maha. Nende säilmed maeti algul kiiruga maha, kuid hiljem viidi Konradini ema Elisabethi Baierist käsul Santa Maria del Carmine kirikusse. Paavst Clemens suri kuu pärast hukkamist; Charles aga saadeti 1282. aasta Sitsiilia vespriga oma kuningriigist välja.
Kuusiku (Peipsiääre)

Kuusiku on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Vara valda. Külas asuvad Vara ohvritamm ja Vara kirik. Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Belgia Kongo

Belgia Kongo (prantsuse keeles Congo belge, hollandi keeles Belgisch-Congo) oli Kesk-Aafrikas aastail 1908–1960 asunud Belgia koloonia. Pealinn asus Bomas aastail 1886–1926, pärast seda viidi see üle Léopoldville'i (tänapäeva Kinshasasse, mis asub rohkem sisemaal). Kongo nõo samanimelise jõe valgalal asunud endine koloonia võttis pärast iseseisvumist oma praeguse nime Kongo Demokraatlik Vabariik aastal 1964.  Belgia Kongo – pildid, videod ja helifailid Wikimedia Commonsis